section_heading: Životopis
paragraph_text: Bio je lektor na Sveučilištu u Lilleu akademske godine 1967./68. i asistent na Sveučilištu Paris VIII u Vincennesu od 1968. do 1970. Izabran je za docenta na Odsjeku za komparativnu književnost Filozofskog fakulteta u Zagrebu 1972., a za redovitog profesora 1982. godine. Bio je predstojnik Katedre za opću povijest književnosti i pročelnik poslijediplomskog studija književnosti. Pokrenuo je studij bibliotekarstva i jedan je od utemeljitelja studija informatologije na Filozofskom fakultetu u Zagrebu.